П Р О Т О К О Л   № 2
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 29.01.2019 г.

Днес, 29.01.2019 г. /вторник/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков
						   
На заседанието присъстват: експертният сътрудник на комисията Светла Кирилова – старши експерт в отдел „ЧРАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор за трансформиране на 1 /една/ щ.бр. за длъжност „главен специалист-класифицирана информация“ в 1 /една/ щ.бр. за длъжност „служител по сигурността на информацията“ в Окръжна прокуратура – Търговище. /вх. № ВСС-694/21.01.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДАВА СЪГЛАСИЕ за трансформиране на 1 /една/ щ.бр. за длъжност „главен специалист – класифицирана информация“ в 1 /една/ щ.бр. за длъжност „служител по сигурността на информацията“ в Окръжна прокуратура – Търговище.
МОТИВИ: Съгласно утвърденото длъжностно разписание на ОП-Търговище, прокуратурата разполага с една щатна бройка за съдебен служител, който осъществява дейност по прилагането на видовете сигурност на класифицираната информация. Служителят на длъжност „главен специалист – класифицирана информация“ изцяло изпълнява задълженията, включени в правомощията на длъжността „служител по сигурността на информацията“ и отговаря на изискванията за заемането й, съгласно Класификатора на длъжностите в администрацията по чл. 341 от ЗСВ.
Трансформираната щатна бройка за длъжност „служител по сигурността на информацията“ ще бъде финансово обезпечена за сметка на  бюджета на ПРБ за 2019 г.

ВНАСЯ предложението в заседание на Прокурорската колегия на Висшия съдебен съвет, насрочено на 30.01.2019 г., за разглеждане и произнасяне. 

2. ОТНОСНО: Становище от главния секретар на АГП по предложението на районния прокурор на Районна прокуратура – Левски за увеличаване на щатната численост на съдебните служители. /вх. № ВСС-893/25.01.2019 г./

КОМИСИЯ „СЪДЕБНА АДМИНИСТРАЦИЯ“ към 
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

2.1. Да се изпрати писмо до районния прокурор на Районна прокуратура-Левски за становище относно възможността осигуряването на щатната бройка за длъжността „чистач“ да се извърши чрез трансформация на някоя от наличните длъжности за съдебни служители в РП-Левски.

ПРЕДСЕДАТЕЛ 
НА КОМИСИЯТА:      /п/
				   ГЕРГАНА МУТАФОВА